
LĒMUMS
Jūrmalā
	2026. gada 29.jūlijā
	
	Nr.
	8.2-11/1-L




	Par dzīvojamai mājai Konkordijas ielā 63, Jūrmalā, funkcionāli nepieciešamā zemesgabala pārskatīšanu
	(protokols Nr. 8.2-11/6-2026, 1.punkts)



Pamatojoties uz likuma “Par valsts un pašvaldību dzīvojamo māju privatizāciju” 28. pantu, Administratīvā procesa likuma 70. panta pirmo daļu, 76. panta otro daļu, 79. panta pirmo daļu, Paziņošanas likuma 11. panta trešo daļu, Ministru kabineta 2015. gada 8. septembra noteikumiem Nr. 522 “Privatizējamai dzīvojamai mājai funkcionāli nepieciešamā zemes gabala noteikšanas kārtība”, ņemot vērā Valsts zemes dienesta (turpmāk – Dienests) 2026.gada 29.maija vēstuli Nr.9-02/1586102-1/1 (reģistrēta Jūrmalas valstspilsētas administrācijas lietvedības sistēmā 2026. gada 1.jūnijā, Nr. 1.1-37/26S-6908) un 2026.gada 13.jūlija vēstuli Nr.9-02/1586102-1/2 “Par atsavināmās zemes noteikšanu un atsavināšanas cenas aprēķinu”,  kurās norādīts, ka Dienesta Pasūtījumu apstrādes informācijas sistēmā reģistrētā pasūtījuma Nr. 1586102 (turpmāk – Pasūtījums Nr.1586102) izpildes ietvaros, izvērtējot iesniegtos dokumentus, Dienesta Kurzemes reģionālā pārvalde (turpmāk – reģionālā pārvalde) ir konstatējusi, ka Konkordijas ielā 63, Jūrmalā, būve ar kadastra apzīmējumu 13000097106006 1m2 (0,0001ha) platībā atrodas uz zemes vienības ar kadastra apzīmējumu 13000097107, līdz ar to nepieciešams papildināt Jūrmalas domes 2025. gada 24. aprīļa lēmumu Nr. 162 “Par dzīvojamai mājai Konkordijas ielā 63, Jūrmalā, funkcionāli nepieciešamo zemesgabalu” (turpmāk – Lēmums Nr.162), 2026. gada 26. februāra lēmumu Nr. 87 “Grozījumi Jūrmalas domes 2025. gada 24. aprīļa lēmumā Nr. 162 “Par dzīvojamai mājai Konkordijas ielā 63, Jūrmalā, funkcionāli nepieciešamo zemesgabalu”” (turpmāk – Lēmums Nr.87) ar tiem pielikumā pievienotu daudzdzīvokļu dzīvojamai mājai ar kadastra apzīmējumu 13000097106006 Konkordijas ielā 63, Jūrmalā, funkcionāli nepieciešamā zemesgabala projektu, iekļaujot tajā zemes vienības ar kadastra apzīmējumu 13000097107 daļu, Jūrmalas Dzīvojamai mājai funkcionāli nepieciešamā zemesgabala noteikšanas komisija (turpmāk – Komisija) nolemj:

1. Uzsākt funkcionāli nepieciešamā zemesgabala pārskatīšanu dzīvojamai mājai Konkordijas ielā 63, Jūrmalā.
2. Apstiprināt Komisijas sagatavoto grafisko pielikumu dzīvojamai mājai (kadastra apzīmējums 13000097106006) un ar to funkcionāli saistītajai palīgceltnei (kadastra apzīmējums 13000097106005) un garāžai (kadastra apzīmējums 13000097106007) Konkordijas ielā 63, Jūrmalā, zemes vienībā ar kadastra apzīmējumu 13000097106 funkcionāli nepieciešamā zemesgabala noteikšanai ar platību 477 m2, zemes vienībā ar kadastra apzīmējumu 13000097125 funkcionāli nepieciešamā zemesgabala noteikšanai ar platību 10 m2 un zemes vienībā ar kadastra apzīmējumu 13000097107 funkcionāli nepieciešamā zemesgabala noteikšanai ar platību 3 m2. 
3. Lēmumu publicēt Jūrmalas valstspilsētas pašvaldības tīmekļvietnē www.jurmala.lv.
4. Lēmums stājas spēkā ar tā paziņošanas brīdi adresātam. Ar publikāciju Jūrmalas valstspilsētas pašvaldības tīmekļvietnē www.jurmala.lv uzskatāms, ka šis lēmums ir kļuvis zināms lēmuma adresātiem.

Dzīvojamai mājai funkcionāli nepieciešamā 
zemesgabala noteikšanas komisijas priekšsēdētāja		(paraksts*)			J. Gau

